Αρρρ. Πειρατές!
Καταρχήν: είμαστε ευγνώμονες που το Κόμμα Πειρατών Ελλάδας μας προσέγγισε,
και φανταζόμαστε κι άλλους, για να μας ζητήσει ένα σύντομο μήνυμα
το οποίο θα μεταδωθεί κατά την διάρκεια του συνεδρίου σας.
Είμαστε ευγνώμονες επειδή φαίνεται πως η ομάδα μας είναι ικανή να λειτουργήσει πέρα από τα σύνορα. Ενωμένοι.
Δείχνει ότι μοιραζόμαστε το ίδιο έδαφος και αναπνέουμε τον ίδιο αέρα.
Έναν αέρα αλλαγής.
Είμαστε ευγνόμωνες που το κοινό μας μήνυμα εξαπλώνεται από την Ισλανδία στο Βορρά, μέχρι πέρα κάτω, στα νότια, στην Ελλάδα.
Από τις ακτές της Δυτικής Μεγάλης Βρετανίας και πιο πέρα στην περιοχή Σαχαλίνη της Ρωσίας, στα Ανατολικά.
Οι Πειρατές είναι ένα παγκόσμιο κίνημα.
Εμείς, είμαστε ένα παγκόσμιο κίνημα.
Ως Βέλγοι, έχοντας την "αμφίβολη" τιμή να βρισκόμαστε στα "κεντρικά" της Ευρώπης,
αισθανθήκαμε ιδιαίτερα υποχρεωμένοι να ανταποκριθούμε στο κάλεσμά σας.
Και, παρόλο που δεν είμαστε υπεύθυνοι,
ζητάμε συγγνώμη για το πως αυτά τα "κεντρικά" έχουν φερθεί,
και συνεχίζουν να φέρονται στην όμορφη και σπουδαία χώρα σας και τους πολίτες της.
Σα να είναι υπεύθυνοι οι ίδιοι οι πολίτες για την παράξενη, μάλλον τραγικη, κατάσταση στην οποία έχουμε βρεθεί.
Οι Βέλγοι Πειρατές είναι τόσο ενάντια στα όσα συμβαίνουν στην χώρα σας, όσο εσείς.
Κι αν και δεν ζούμε εκεί
και δεν αισθανόμαστε τις κακουχίες στις οποίες σας υποβάλει ο καπιταλισμός τόσο όσο εσείς,
να είστε σίγουροι πως παρόμοιες διαδικασίες εφαρμόζονται και σ' εμάς εδώ.
Λες και αυτό είναι κάποιο είδος καθησυχασμού για τον οποιονδήποτε.
Αισθανόμαστε επίσης πως η κοινωνία, στην περίπτωσή μας η Βελγική, συνθλίβεται και εγκλωβίζεται
μεταξύ του βράχου της οικονομίας και το σκληρό μέρος της λιτότητας.
Κι εδώ αυξάνεται το ποσοστό της φτώχειας. Οι μακροχρόνιες ασθένειες αυξάνονται συνεχώς.
Οι μισθοί μειώνονται.
Συμβόλαια δημιουργούνται χωρίς εταιρικές δεσμεύσεις για την ευημερία των νεοπροσληφθέντων.
Όπως εσείς, έτσι κι εμείς αισθανόμαστε τα αποτελέσματα των διεθνών διαμαχών και παλεύουμε ν' ανταπεξέλθουμε.
Είχαμε εισβολές στο έδαφός μας, μα και πάλι συνεχίζουμε τους βομβαρδισμούς.
Έχουμε εισροή μεταναστών κι όμως αποφασίζουμε να συνεχίσουμε την αποσταθεροποίηση.
Στον παγκόσμιο κόσμο μας, μοιραζόμαστε τα προβλήματα μας - κατά πως φαίνεται.
Μοιάζει σαν μια εξέλιξη χωρίς τέλος. Αλλά είναι;
Εμείς οι Πειρατές, μοιραζόμαστε μια καλή καρδιά την οποία θα την προσέχουμε, όπως πρέπει.
Θα φέρουμε την εμπάθεια πίσω στην πολιτική.
Θα ευνοήσουμε τον διάλογο και θα συζητήσουμε τις απόψεις μας ώστε να δηλώσουμε τις θέσεις μας.
Θέσεις οι οποίες, για πολλούς, είναι επίκαιρες και αναγκαίες περισσότερο από άλλο ένα πακέτο βοήθειας της οικονομίας,
άλλη μία εισφορά κεφαλαίου.
Το τελευταίο είναι καλό για την αγορά ενώ ταυτόχρονα δεν δίνεται σχεδόν καθόλου σημασία στον πολίτη.
Γι' αυτόν το λόγο στο Βέλγιο μία από τις βασικές αρχές μας,
όπως φαίνεται και στη σελίδα μας pirateparty.be,
είναι η στήριξη ενός Παγκόσμιου Βασικού Εισοδήματος.
Ανεξάρτητα από το ποιος είσαι κι από πού είσαι.
Ένα Βασικό Εισόδημα αρκετό ώστε να καλύπτει τις Βασικές Ανάγκες οι οποίες,
σύμφωνα με το Άρθρο 25 της Παγκόσμιας Δήλωσης των Ανθρώπινων Δικαιωμάτων, είναι ακριβώς αυτό:
δικαίωμα κι όχι προνόμιο.
Κατά κάποιο τρόπο, επιθυμούμε απλά να ενεργήσουμε πάνω σε αυτά που οι πολιτικοί μάς υποσχέθηκαν.
Αλλά υπάρχουν περισσότερα από το Βασικό Εισόδημα.
Υπάρχει επίσης ανάγκη για ιδιωτικότητα, για διαφάνεια
και έναν επαναπροσανατολισμό στην τοπική αντί για παγκόσμια οικονομία κι επιχειρηματικότητα.
Για να το πραγματοποιήσουμε αυτό,
θα πρέπει να σταματήσουμε να εκλέγουμε αντιπροσώπους για την οικονομία
και να επιλέγουμε αντιπροσώπους για τον άνθρωπο (τον λαό).
Ως Έλληνες, αντιλαμβάνεστε καλύτερα από εμάς τι σημαίνει Δημοκρατία
αφού η προέλευση της ίδιας της λέξης έχει τις ρίζες της εκεί (στην Ελλάδα).
Οι Πειρατές στέκονται ο ένας δίπλα στον άλλο.
Δεν είμαστε ένα τοπικό κίνημα, αλλά ένα παγκόσμιο.
Αρρρρρ.